## Odluka o općinskim porezima Općine Zagvozd

### NN 112/2001 (18.12.2001.), Odluka o općinskim porezima Općine Zagvozd

# OPĆINA ZAGVOZD

1870

Na teme­lju članka 30. Zakona o financira­nju jedinica lokalne
samouprave i uprave (NN, br. 117/93, 69/97, 33/00, 73/00, 127/00 i 51/01) i
članka 61. Statuta Općine Zagvozd (Službeni glasnik Grada Imotskog i općina: Zmijavci-Runović,
Proložac Do­nji, Cista Provo, Lovreć, Podbab­lje i Zagvozd; 1/94, 4/94, 2/95)
Općinsko vijeće Općine Zagvozd na 5. sjednici održanoj 5. 11. 2001. donijelo je

## ODLUKU

### O OPĆINSKIM POREZIMA OPĆINE ZAGVOZD

I. OPĆE ODREDBE

Članak 1.

Ovom se odlukom utvrđuje stopa, visina, te način obračuna i plaća­nja
općinskih poreza što su vlastiti prihod Općine Zagvozd.

II. VRSTE POREZA

Članak 2.

Općinski porezi su:

1. prirez poreza na dohodak,

2. porez na potroš­nju,

3. porez na kuće za odmor,

4. porez na nekorište­nje poduzetničke nekretnine,

5. porez na neizgrađeno građevno zem­ljište,

6. porez na tvrtku ili naziv,

Prirez poreza na dohodak

Članak 3.

Obveznik prireza poreza na dohodak je fizička osoba koja ostvaruje
dohodak u Republici Hrvatskoj, a obveznik je poreza na dohodak prema Zakonu o
porezu na dohodak.

Članak 4.

Prirez poreza na dohodak utvrđuje se po stopi od 6% za porezne obveznike
kojima je prebivalište ili boravište na području općine Zagvozd.

Porez na potroš­nju

Članak 5.

Porez na potroš­nju alkoholnih i bezalkoholnih pića i piva plaća se po
stopi od 3%.

Članak 6.

Osnovica poreza na potroš­nju iz čl. 5. ove Odluke, jest prodajna cijena
pića, po kojoj se pića prodaju u ugostite­ljskim objektima bez poreza na dodanu
vrijednost.

Članak 7.

Porez na potroš­nju alkoholnih i bezalkoholnih pića i piva obveznik
poreza uračunava i plaća u rokovima i na način propisan Zakonom o porezu na
dodanu vrijednost.

Porez na kuće za odmor

Članak 8.

Porez na kuće za odmor plaća se godiš­nje u iznosu od 10,00 kn po metru
četvornom korisne površine kuće za odmor.

Porez na nekorište­nje poduzetničke nekretnine

Članak 9.

Porez na nekorište­nje poduzetničke nekretnine plaća se po 10,00 kn/m˛
korisne površine poduzetničkih nekretnina.

Podatke za nekorište­nje poduzetničke nekretnine obveznici poreza dužni
su poreznoj upravi u Imotskom dostaviti najda­lje do 31. ožujka godine za koju
se utvrđuje porez.

Porez na neizgrađeno građevinsko zem­ljište

Članak 10.

Porez na neizgrađeno građevinsko zem­ljište plaća se godiš­nje po metru
četvornom i to:

< 1 kn/m2
za uže područje općine Zagvozd – Mjesni odbor Zagvozd

< 0,5 kuna za
ostale dijelove općine.

Članak 11.

Podatke za neizgrađeno građevinsko zem­ljište obveznici poreza dužni su
Poreznoj upravi u Imotskom dostaviti najda­lje do 31. ožujka godine za koju se
utvrđuje porez.

Porez na tvrtku ili naziv

Članak 12.

Porez na tvrtku ili naziv plaćaju godiš­nje pravne i fizičke osobe koje
su obveznici poreza na dobit ili poreza na dohodak i re­gistrirane su za obav­lja­nje
djelatnosti, u s­ljedećim iznosima:

1.  Pravne osobe s područja industrije,
po­ljoprivrede, šumarstva, gradite­ljstva i prometa        280,00 kn

2.  Pravne osobe koje obav­ljaju promet roba
i usluga s područja trgovine                                        280,00
kn

3.  Pravne osobe iz područja ugostite­ljstva
i turizma                                                                 2,000,00
kn

4.  Pravne osobe iz područja financija
i osigura­nja                                                                560,00
kn

5.  Komunalna javna poduzeća                                       280,00
kn

6.  Obrtnička djelatnost pravnih osoba                            280,00
kn

7.  Fizičke osobe koje samostalno obav­ljaju
djelatnost:

     • samostalni ugostite­lji, trgovačke
i zabavne rad­nje                                                        280,00
kn

     • proizvodne i uslužne djelatnosti                                200,00 kn

     • druge djelatnosti                                                      200,00
kn

8.  Poduzeća stambenih i komunalnih djelatnosti              320,00 kn

9.  Stovarišta i skladišta svih pravnih osoba                     560,00 kn

10.                                        Ostale pravne osobe          280,00 kn

Ako je na istom  mjestu
istaknuto više tvrtki ili naziva pravne ili fizičke osobe, plaća se samo
jedan spomenuti iznos poreza.

Ako postoji više vlasnika
obrtničke rad­nje ili poduzetnika plaća se samo jedan porez.

Ako se pravna osoba bavi sa
više djelatnosti koje se ne mogu podvesti pod istu kate­goriju za oporeziva­nje,
plaćat će se porez po onoj kate­goriji za koju je predviđen najveći iznos.

Pravne i fizičke osobe sa
sjedištem na području općine Zagvozd čije se poslovne jedinice nalaze na
području općine Zagvozd (prodavaonice, pogoni i radionice) plaćaju 50%
propisanog poreza na tvrtku ili naziv ako st. 1. ovog članka nije određeno
drukčije.

Članak 13.

Tvrtkom ili nazivom u smislu čl. 18. ove odluke, smatra se ime pravne
ili fizičke osobe pod kojima trgovačko društvo ili rad­nja posluje, osim
natpisa na klupama, stolovima i otvorenim prodajnim mjestima na tržnici na
kojima se prodaju živežne namirnice, natpisa što ih trgovačka društva koja se
bave građevinarstvom ističu na gradilištima te naziva poslovnih jedinica koja
ne posluju s trećim osobama.

Članak 14.

Porez na tvrtku ili naziv plaća se u roku od 15 dana od dana dostave
rješe­nja kojima je porez na tvrtku ili naziv utvrđen.

Ako se tvrtka tijekom godine upiše u re­gistar, plaća razmjerni dio
poreza na tvrtku ili naziv iz čl. 18. ove Odluke.

Članak 15.

Obveznik poreza na tvrtku ili naziv dužan je tvrtku ili naziv i promjenu
imena tvrtke ili naziva i svaku promjenu što utječe na visinu poreza prijaviti
Poreznoj upravi u Imotskom u roku od 15 dana od upisa u re­gistar, odnosno
nastale promjene.

III. PRIJELAZNE I ZAVRŠNE ODREDBE

Članak 16.

Pravne osobe, druge organizacije, fizičke osobe, banke i druge
financijske organizacije, dužne su na zahtjev službe za financijske poslove
općine Zagvozd dostaviti podatke, odnosno omogućiti uvid u poslovne k­njige i
evidenciju zbog prikup­lja­nja podataka potrebnih za utvrđiva­nje općinskih
poreza.

Članak 17.

Kad obveznik poreza i prireza poreza na dohodak dospjeli porez i prirez
ne plati u propisanom roku, isti se naplaćuje prisilno po odredbama Opće­g
poreznog zakona.

Kod više plaćenog predujma poreza primje­njuje se odredba o povratu iz
Zakona o porezu na dohodak.

Članak 18.

Općina Zagvozd poslove utvrđiva­nja, evidentira­nja, nadzora, naplate
općinskih poreza propisanih ovom Odlukom u cijelosti prenosi na Poreznu upravu
u Imotskom.

Članak 19.

Danom stupa­nja na snagu ove Odluke prestaje važiti Odluka o općinskim
porezima Općine Zagvozd (Službeni glasnik Grada Imotskog i općina:
Zmijavci-Runović, Proložac Do­nji, Cista Provo, Lovreć, Podbab­lje i Zagvozd,
br. 1/94, 1/98, 1/01).

Članak 20.

Ova Odluka stupa na snagu 8 dana od dana objave u Službenom glasniku
Općine Zagvozd, a primje­njuje se od 1. siječ­nja 2002. godine.

Klasa: 400-01/01-01/13
Urbroj: 2129/06-01-01-01
Zagvozd, 5. studenoga 2001.

Predsjednik
Općinskog vijeća **Boženko Dedić,** v. r.

if !supportEmptyParas endif

Odluka, NN 112/2001-1870